CELEX: 32015R0588
Language: lv
Date: 2015-04-14 00:00:00
Title: Komisijas Īstenošanas regula (ES) 2015/588 ( 2015. gada 14. aprīlis ), ar kuru groza Īstenošanas regulu (ES) Nr. 470/2014, ar ko nosaka galīgu antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas izcelsmes solārā stikla importam

15.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 98/6
            
         KOMISIJAS ĪSTENOŠANAS REGULA (ES) 2015/588
   (2015. gada 14. aprīlis),
   ar kuru groza Īstenošanas regulu (ES) Nr. 470/2014, ar ko nosaka galīgu antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas izcelsmes solārā stikla importam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1), un jo īpaši tās 9. panta 4. punktu un 14. panta 1. punktu,
   tā kā:
   
               (1)
            
            
               Komisija 2014. gada 13. maijā pieņēma Īstenošanas regulu (ES) Nr. 470/2014 (2) (“regula, ar ko nosaka galīgos antidempinga maksājumus”), un Īstenošanas regulu (ES) Nr. 471/2014 (3) (“regula, ar ko nosaka galīgos kompensācijas maksājumus”).
            
         
               (2)
            
            
               Atbilstīgi regulai, ar ko nosaka galīgos antidempinga maksājumus, dempinga starpību neatlasītajiem uzņēmumiem, kas sadarbojās, noteica 84,7 % apmērā (4). Kaitējuma novēršanas līmeni, kas piemērojams šiem uzņēmumiem, noteica 36,5 % apmērā (5).
            
         
               (3)
            
            
               Trīs no šiem uzņēmumiem nesadarbojās paralēlajā antisubsidēšanas izmeklēšanā, un šā iemesla dēļ to galīgā antisubsidēšanas maksājuma likmi noteica 17,1 % apmērā (6). Attiecīgie uzņēmumi:
               
                           —
                        
                        
                           
                              Henan Ancai Hi-Tech Co., Ltd.,
                        
                     
                           —
                        
                        
                           
                              Henan Succeed Photovoltaic Materials Corporation, un
                        
                     
                           —
                        
                        
                           
                              Zibo Jinxing Glass Co. Ltd.
                           
                        
                     
         
               (4)
            
            
               Saskaņā ar 167. apsvērumu regulā, ar ko nosaka galīgos antidempinga maksājumus, ja paralēlajās izmeklēšanās subsīdiju starpības ir mazākas par kaitējuma novēršanas līmeni, galīgais antisubsidēšanas maksājums būtu jānosaka konstatēto subsīdijas starpību līmenī un galīgais antidempinga maksājums būtu jānosaka attiecīgā kaitējuma novēršanas līmenī.
            
         
               (5)
            
            
               Ņemot to vērā, šiem trim uzņēmumiem, kas sadarbojās antidempinga izmeklēšanā, bet nesadarbojās paralēlajā antisubsidēšanas izmeklēšanā, antidempinga un antisubsidēšanas maksājumu likmes būtu jānosaka šādā apmērā:
               
                           Uzņēmums
                        
                        
                           Subsīdijas starpība
                        
                        
                           Dempinga starpība
                        
                        
                           Kaitējuma novēršanas līmenis
                        
                        
                           Kompensācijas (antisubsidēšanas) maksājums
                        
                        
                           Antidempinga maksājums
                        
                     
                           Citi uzņēmumi, kas sadarbojās antidempinga izmeklēšanā, bet nesadarbojās paralēlajā antisubsidēšanas izmeklēšanā
                        
                        
                           17,1 %
                        
                        
                           84,7 %
                        
                        
                           36,5 %
                        
                        
                           17,1 %
                        
                        
                           19,4 %
                        
                     
         
               (6)
            
            
               Līdz ar to 167. apsvērumā regulā, ar ko nosaka galīgos antidempinga maksājumus, būtu jāiekļauj iepriekšējā apsvērumā izklāstītā informācija par trim minētajiem uzņēmumiem.
            
         
               (7)
            
            
               Līdz ar to būtu attiecīgi jāgroza regulas, ar ko nosaka galīgos antidempinga maksājumus, 1. panta 2. punkts.
            
         
               (8)
            
            
               Ja saskaņā ar regulas, ar ko nosaka galīgos antidempinga maksājumus, 1. panta 2. punktu samaksāto vai iegrāmatoto maksājumu summa pārsniedz summu, kas maksājama saskaņā ar spēkā esošo regulu, minēta summa būtu jāatmaksā vai būtu jāpiešķir atbrīvojums no tās samaksas. Tas pats attiecas uz pagaidu maksājumiem, kas galīgi iekasēti atbilstīgi tās pašas regulas 2. pantam.
            
         
               (9)
            
            
               Šajā regulā paredzētie pasākumi ir saskaņā ar atzinumu, kuru sniegusi komiteja, kas izveidota atbilstīgi Regulas (EK) Nr. 1225/2009 15. panta 1. punktam,
            
         IR PIEŅĒMUSI ŠO REGULU.
   1. pants
   Tabulu Īstenošanas regulas (ES) Nr. 470/2014 1. panta 2. punktā aizstāj ar šādu tabulu:
   
      
                  “Uzņēmums
               
               
                  Antidempinga maksājums
               
               
                  
                     Taric papildkods
               
            
                  
                     Xinyi PV Products (Anhui) Holdings Ltd
                  
               
               
                  36,1 %
               
               
                  B943
               
            
                  
                     Zhejiang Hehe Photovoltaic Glass Technology Co., Ltd
                  
               
               
                  9,1 %
               
               
                  B944
               
            
                  
                     Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd
                  
               
               
                  29,3 %
               
               
                  B945
               
            
                  
                     Henan Yuhua New Material Co., Ltd
                  
               
               
                  0,4 %
               
               
                  B946
               
            
                  Citi uzņēmumi, kas sadarbojās un kas ir uzskaitīti I pielikumā, bet nav uzskaitīti Komisijas Īstenošanas regulas (ES) Nr. 471/2014 (7) I pielikumā
               
               
                  19,4 %
               
               
                   
               
            
                  Citi uzņēmumi, kas sadarbojās un kas uzskaitīti I pielikumā
               
               
                  24,1 %
               
               
                   
               
            
                  Visi pārējie uzņēmumi
               
               
                  25,0 %
               
               
                  B999
               
            
   2. pants
   1.   Saskaņā ar Īstenošanas Regulas (ES) Nr. 470/2014 1. vai 2. pantu samaksāto vai iegrāmatoto maksājumu summu, kas pārsniedz summu, kura noteikta saskaņā ar minētās regulas 1. pantu, atmaksā vai piešķir atbrīvojumu no tās samaksas.
   2.   Atmaksu un atbrīvojumu no samaksas pieprasa no valsts muitas dienestiem saskaņā ar piemērojamajiem muitas jomas tiesību aktiem termiņā, kas noteikts 236. panta 2. punktā Padomes Regulā (EEK) Nr. 2913/92 (8).
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro ar atpakaļejošu spēku no 2014. gada 15. maija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 14. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 343, 22.12.2009., 51. lpp.
   
   
      (2)  Komisijas 2014. gada 13. maija Īstenošanas regula (ES) Nr. 470/2014, ar ko nosaka galīgu antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas izcelsmes solārā stikla importam (OV L 142, 14.5.2014., 1. lpp.).
   
      (3)  Komisijas 2014. gada 13. maija Īstenošanas regula (ES) Nr. 471/2014, ar ko nosaka galīgos kompensācijas maksājumus Ķīnas Tautas Republikas izcelsmes solārā stikla importam (OV L 142, 14.5.2014., 23. lpp.).
   
      (4)  Sk. 60. un 167. apsvērumu regulā, ar ko nosaka galīgos antidempinga maksājumus.
   
      (5)  Sk. 167. apsvērumu regulā, ar ko nosaka galīgos antidempinga maksājumus.
   
      (6)  Sk. 1. pantu regulā, ar ko nosaka galīgos kompensācijas maksājumus.
   
      (7)  Komisijas 2014. gada 13. maija Īstenošanas regula (ES) Nr. 471/2014, ar ko nosaka galīgos kompensācijas maksājumus Ķīnas Tautas Republikas izcelsmes solārā stikla importam (OV L 142, 14.5.2014., 23. lpp.).”
   
      (8)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).